ترکیه جمهوریتی قوراللی کوچلری تامانیدن حمایه له نیتگن ایرکین سوریه اردوسی, سوریه نینگ شمالیده گی الباب اولسواللیگی نینگ مرکزی نی قول گه کریتدی.
اولسواللیک نینگ همه سی نی ترور تشکیلاتی داعش دن تصفیه قیلگن ترکیه جمهوریتی قوراللی کوچلری تامانیدن حمایه له نیتگن ایرکین سوریه اردوسی, خودی منه شوو ییرنینگ اوزیده, تروریست لر تامانیدن آلدیندن کومیلگن ماین لر نی تاثیر سیز وضعیت گه کیلتیرماقده.
الباب ده گی عملیات گه اشتراک ایتگن ایرکین سوریه اردوسی نینگ ساحه ده گی قوماندان لریدن بیری بولگن الشهابی, "اولسواللیک نینگ مرکزی بشار الاسد نینگ مخالف لری نینگ قولی گه توشدی.  ماین لرنینگ موجود ایکن لیگی اوچون کنتروللی بیر شکلده آلغه کیتماقده میز" دییه قید ایتدی.
ترکیه جمهوریتی قوراللی کوچ لری و ایرکین سوریه اردوسی, آگست آیی نینگ 24 نچی کونیده باشله گن فرات قالقانی عملیاتی دایره سیده, اعزاز- جرابلس آره سی نی ترور تشکیلات لریدن تصفیه قیلیشی آرتیدن, دسامبر آییدن باشلب, الباب نینگ قول گه کریتیلیشی اوچون عملیات باشلتگن ایدی.
فرات قالقانی عنصر لری, زود لیک بیلن اولسواللیک نینگ مرکزی گه کیریش اورنیگه, تروریست لرنینگ مقاومتی نی سیندیریش اوچون الباب نینگ تیگره گی نی محاصره قیلیب آلغه کیتیش نی ترجیح قیلدی.
شونده ی قیلیب, ملکی تلفات گه مانع بولینیشی هدف قیلیب آلینگن ایدی.
فرات قالقانی عملیاتی نینگ 184 نچی کونیده, حاضرگی کون گه قدر بیرمینگ 900 کیلومتر لیک بیر ساحه ترور تشکیلات لریدن تصفیه قیلیندی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
